23. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. 19818 της 12/15 Ιουν. 1971 (ΦΕΚ Β΄ 448) Περί συστάσεως Κοινού Κλάδου Διοικητικού Β΄ Κατηγορίας του Ελεγκτικού Συνεδρίου, κατ’ εφαρμογήν του άρθρ. 21 του Ν.Δ. 751/1970. ΄Εχοντες υπ’ όψιν: 1)Τας διατάξεις του άρθρ. 21 του Ν.Δ. 751/1970 «περί τροποποιήσεως, συμπληρώσεως και επεκτάσεως διατάξεών τινων του Υπαλληλικού Κώδικος». 2)Tην υπ’ αριθ. 23675/10.7.1970 απόφασιν του Πρωθυπουργού «περί προσδιορισμού των αρμοδιοτήτων των Υπουργών Αναπληρωτού, Υφυπουργού και Γενικού Γραμματέως του Υπουργείου Προεδρίας Κυβερνήσεως» (ΦΕΚ 477/1970, τεύχ. Β΄) και 3)Την υπ’ αριθ. 381/1971 σύμφωνον πράξιν του ΑΣΔΥ, αποφασίζομεν: Σύστασις Κλάδου Άρθρ.1.-Οι Κλάδοι Διοικητικού, Δακτυλογράφων και Ταξινόμων Β΄ Κατηγορίας του Ελεγκτικού Συνεδρίου των οποίων η διάκρισις κατηργήθη δια των διατάξεων της παρ. 1 του άρθρ. 21 του Ν.Δ. 751/1970, ενοποιούνται εις τον δια της παρούσης συνιστώμενον  κλάδον Β1 Διοικητικόν. Διάρθρωσις θέσεων Άρθρ.2.-Αι θέσεις των καταργουμένων κατά το άρθρ. 1 Κλάδων, ανερχόμεναι εις 141 κατανέμονται κατά βαθμούςς εις τον συνιστώμενον κοινόν κλάδον Β1 Διοικητικόν και διαρθρούνται ως ακολούθως: Επί βαθμώ           4ω θέσεις                   3 Επί βαθμώ           5ω    »                        8 Επί βαθμώ    11ω-6ω    »                    130                                                          _____                  Σύνολον θέσεων                141 Προσόντα διορισμού Άρθρ.3.-Δια τον διορισμόν εις τον εισαγωγικόν βαθμόν (11ον) των κατά το προηγούμενον άρθρον θέσεων ορίζεται ως προσόν, απολυτήριον εξαταξίου Γυμνασίου ή άλλης ισοτίμου μέσης Σχολής γενικής εκπαιδεύσεως. Οι διοριζόμενοι εις τας θέσεις του Κλάδου τούτου υποχρεούνται συμφώνως προς τας διατάξεις της παρ. 3 του άρθρ. 21 του Ν.Δ. 751/ 1970 όπως εντός εξαμήνου από του διορισμού των, υποστούν δοκιμασίαν ενώπιον Επιτροπής συγκροτουμένης κατά τας διατάξεις των παρ. 1 και 2 του άρθρ. 22 του Νόμ. 1811/1951, προς εξακρίβωσιν ικανοποιητικής γνώσεως γραφομηχανής, οι δε αποτυγχάνοντες απολύονται. Η παρούσα δημοσιευθήτω δια της Εφημερίδος της Κυβερνήσεως. 